_:n40ac2ad40c764298aedd38b1cea2c154xb0
<http://schema.org/articleBody>
"Η Βρετανίδα καλλιτέχνιδα Poppy Jackson δημιούργησε αναταραχή και έκπληξη στους περαστικούς που περνούσαν από κτήριο στο ανατολικό Λονδίνο και είχαν τη φαεινή ιδέα να κοιτάξουν ψηλά... Η γυναίκα την περασμένη Παρασκευή το απόγευμα ανέβηκε γuμνή στη στέγη του κτηρίου και έμεινε εκεί ακίνητη επί τέσσερις ολόκληρες ώρες... στο όνομα της Τέχνης!Η γuμνή εμφάνιση της Jackson πραγματοποιήθηκε στο πλαίσιο perfomance με τον τίτλο «Site» (Τοποθεσία) και είχε στόχο να διερευνήσει με αυτόν τον τρόπο τη σχέση του ανθρώπινου σώματος με τον χώρο, τη σχέση των δύο φύλων μέσα από το γuμνό σώμα και την προσωρινότητα των ανθρώπων. Τουλάχιστον, αυτό δηλώνει η καλλιτέχνις μέσα από την προσωπική της ιστοσελίδα. Η Poppy Jackson επανέλαβε το καλλιτεχνικό της εγχείρημα και το περασμένο Σάββατο, και οι περαστικοί που πήγαιναν στις δουλειές τους στο ανατολικό Λονδίνο, αφού αρχικά έμεναν εμβρόντητοι από το ασυνήθιστο θέαμα, στη συνέχεια φωτογράφιζαν την Jackson και οι επίμαχες φωτογραφίες ανέβηκαν στα μέσα κοινωνικής δικτύωσης.Η 29χρονη Raquel Rodrigues, που πέρασε από το σημείο και φωτογράφισε το πρωτότυπο καλλιτεχνικό εγχείρημα, δήλωσε στην εφημερίδα Evening Standard: «Η καλλιτέχνις ήταν ορατή από τον δρόμο, οι περαστικοί τη φωτογράφιζαν και μετά επέστρεφαν στις δουλειές τους. Δεν ξέρω πώς τα κατάφερε, αν εγώ κυκλοφορούσα γuμνή θα είχα συλληφθεί».Σύμφωνα με τις μαρτυρίες των περαστικών, η Poppy Jackson κατά τη διάρκεια της γuμνής performance έκανε μερικά διαλείμματα για να ξεκουράζεται."
<https://www.e-radio.gr/post/44872/anevike-sti-stegi-ktirioy-gumni-kai-emeine-se-koini-thea-gia-tesseris-wres>